JUMAL KÕNELEB
Tere jälle ja tere tulemast Jani ja Joy seltsi!
Tere tulemast Issanda seltsi!
Oleme rääkinud Jumala riigist ja sellest,
et Jumalariik ei ole üksnes igavene kuningriik tähtede taga,
vaid Jumalariik on seespidi meie sees.
Ning, et Jeesuse sõnul on Jumala riik õigus, rahu ja rõõm Pühas Vaimus.
Muidugi on need Teavased kuldsed tänavad imelised,
aga mitte see ei rõõmusta meid seal kõige rohkem.
Seda teeb hoopis Jumala ligiolu. Rahu, rõõm ja vabadus.
Seda me ju igatseme siinses elus endi keskele,
argipäeva pimedusse ja raskustesse.
Mõtle, kui saad olla iga päev täis teadmist õigusest;
teadmist, et oled armastatud, oled täis rahu ja rõõmu.
Milline tunnistus see oleks sellele maailmale kogu pimeduse keskel.
Kui me särame välja seda Jumala riiki.
Aga kuidas? Kuidas me pääseme sellele lähemale?
Kuidas Jumalariik võiks tulla me ligi?
Kuidas me pääseksime sinna siin ja praegu?
Et saaksime elada rohkem seal ja selle kaudu?
Mõelda, et Jeesus ütles tõesti Markuse1:15 nii:
Aeg on täis saanud ja Jumala riik on lähedal.
Parandage meelt ja uskuge evangeeliumisse!”
Uskuge rõõmusõnumit! Jumala riik on tulnud lähedale.
Mõtlesin, et mis see Jumalariik on? Miks Jeesus sellest nii palju räägib?
Miks Ta kogu aeg tuletab seda meile meelde
ja ütleb, et see on lähedal; see on käes ja saadaval, käeulatuses?
Ja siis Ta ütleb veel, et see on siin. Ja seespidi meie sees.
Rääkisime koolis lastega sellest, mis ja milline Jumalariik on.
Lapsed tõstsid kätt ja ütlesid, et seal on lõbus.
Üks ütles, et seal pole kunagi kiire. Teine, et seal on meeletult palju pizzat.
Seal hoolitsetakse ega riielda.
Jeesus ütleb, et Jumalariik on nüüd siin meiega.
Paar saadet tagasi võrdlesin Taevariiki Piilupart Donaldi koomiksi tegelasega,
kes elas paralleelreaalsuses. Justkui teises dimensioonis,
mida ei näe nende silmadega, aga mis siiski on väga lähedal kogu aeg.
Ja see tegelane suudab minna Pardilinna reaalsusest oma maailma.
Ja veel on sellel tegelasel püksid.
(Ehk on mõni vaataja sama narr kui mina ja loeb mõnikord koomikseid).
Kui Miki Hiir vajab tööriistu, autot või isegi maja,
siis Eeta Beeta tõmbab need pükste kaudu teisest reaalsusest kohale
ja aitab Miki Hiirt.
Mõtlesin, et ka mina tahaks selliseid pükse!
Taevariigi pükse, millest saab tõmmata, mida vajan.
Jah, Jeesus on imeline ja Ta on minuga siin,
aga ma vajan oma argipäevas igasuguseid asju.
Vajan abi. Vajan Taevariigi tõelisust.
Vajan tervist ja täiesti konkreetseid palvevastuseid.
Mul on vaja. - Kõik vajavad.
Kui Ta ütleb, et Taevariik on siin, siis mulle! Mulle! Mulle!
Kuidas, kuidas, kuidas? Issand! Alati see sama küsimus. Kuidas?
Kuidas see saab tõeks minu elus?
Kuidas minu palve peale haiged terveneks, nagu Ta on lubanud?
Kuidas kogu see rõõm ja õigus ja rahu, armastus ja tervis...
Kuidas? Kuidas, Issand?
Õnneks on meil Piibel, mis vastab sellele küsimusele.
Võime seda uurida.
Esimene asi, mida Jeesus Mt.18:3 ütleb "kuidas?" küsimuse peale,
on et Taevariik kuulub lapsemeelsetele.
Kui te ei pöördu ega saa kui lapsed, ei pääse te taevariiki!"
Mis on lastes sellist? Jeesus ei ütle, et peaksime olema lapsed,
vaid saama laste sarnaseks.
Mille poolest erineb laps täiskasvanust?
Direktor vastab.
Usk. - Usaldus.
Usk, mis on usaldus Jumala suhtes.
Usk sellesse, et Taevariik kuulub mulle, et ma võin sinna pääseda.
Laps usub, mis talle öeldakse. Täiskasvanu kipub anaüüsima.
Kui lapsele midagi öelda, siis ta lihtsalt usub.
Üks jutlustaja ütles,
et ükski inimese loogiline arutelu pole sünnitanud ühtki imet maailmas.
Kõik imed on sündinud usu kaudu.
Nii et kui küsitakse: "Kuidas?",
on vastus: "Usu kaudu".
Kolmetäheline sõna. Usk.
Tean, et see võib tunduda raske.
Tundub pettumusena, sest tahaks, et see kõik lihtsalt tuleks
ja Issand lihtsalt valaks kõik selle imelise, mis Tal on, mulle
ja Taevariik tuleks mu ellu ja kõik oleks hästi.
Miks ma pean midagi selle eest tegema?
Küsimus polegi selles, et me peaks midagi tegema.
Siiski tõde, mida ei tahakski alati kuulda, on see,
et kõik Jumalariiki puutuv, kõik viimseni -
päästmisest alates, tervenemine, ilmutused, tarkus -
kõik võetakse vastu usu kaudu.
Uskudes sellesse, et Jumal tahab anda mulle tarkust,
Jumal tahab tervendada.
Asjad, mis on Jumalariigis, tulevad korraga siia. Usu kaudu.
Tervise teemal oleme taibanud, kuidas seda teha.
Näiteks eelmisel nädalal püüdis üks haigus mind rünnata.
Nõme põletik. Selle vastu on olemas head ravimid,
aga mul ei olnud aega minna apteeki ja ma mõtlesin,
et teen, nagu alati sellise haiguse puhul.
Lugesingi, nagu alati, Osborne'i raamatut,
mis on täis Piibli kirjakohti. Lugesin ja mõtlesin nende üle,
rääkides enesele, et Tema haavade kaudu olen terve.
Kogu aeg seda sama kohta.
"Tema vermete läbi on meile tervis tulnud."
Mida see tähendab? Mul ju on need sümptomid.
"Tema vermete läbi on meile tervis tulnud."
Miks Sa Jeesus ütled, et tervis on Sinu vermete läbi tulnud?
Oot, ma olen tervenenud.
Tema haavade läbi on mulle tervis tulnud.
Rääkisin seda endale koristades, nõusid pestes ja autos.
"Tema haavade kaudu olen terve..." Nii läks mitu päeva. Terve nädal.
Aga sümptomid ei tahtnud kaduda. Aga ma jätkasin ja jätkasin,
sest olen teinud seda tuhat korda. Jätkasin, jätkasin ja jätkasin...
Tema vermete läbi on meile tervis tulnud.
Ta on viinud mu haiguse ristile! Ma olen terve! Jeesus ütleb:
"Tervis on tulnud!" Ta mõtleb, et see on juba toimunud. Aamen.
Js. 53 ütleb, et Ta võttis enese peale meie haigused ja kandis meie valud!
Ta juba tegi seda, see on mineviku ajavorm.
Ja tasapisi, mitte kiiresti ega korraga, aga tasapisi sümptomid taganesid;
tasapisi mu olemine paranes. Vaikselt. Nüüd olen terve.
Usu kaudu. Selle rääkimise kaudu.
Rääkimine sünnitas minus usu.
Kui rääkisin endale Jumala Sõna, siis see sünnitas usku.
Samal ajal pani sündiv usk rääkima, et Ta on minu haiguse kandnud
ja ma olen terve.
Saad oma kõnest aru, mida räägid ja usud.
Kui räägid, et see ei õnnestu,
siis tunnistad sellega oma usku.
Me võime sellega midagi ette võtta. Lugeda Jumala Sõna,
rääkida endale neid Jumala Sõnu.
Mitte Jumal ei vaja seda juttu. Jumal ei vaja seda tunnistust,
sest Tema on selle haiguse juba kandnud.
Me ei tee seda Jumala jaoks. Ma teen seda enda jaoks.
Pean seda "usutööd" tegema iseenda pärast.
Et minu süda avaneks vastu võtma seda Taevariiki ja seda imet. Minu jaoks.
Jumala poolel ei ole takistusi.
On oluline mitte pingutada,
sest kirja Roomlastele järgi tuleb usk kuulmise kaudu;
kuulmine aga Kristuse Sõna kaudu.
Seega usk kasvab, tuleb iseenesest,
kui me uurime ja loeme Jumala Sõna, kuulame ja räägime Jumala Sõna.
Siis see lihtsalt tuleb. Samamoodi on rahaasjadega.
Kui haarame kirjakohast, millest näiteks mina sageli sõltun -
Filiplastele 4:19 "Jumal täidab kõik mu vajadused oma armurikkust mööda."
Kui räägin ja mõtisklen selle üle piisavalt kaua,
siis tuleb hetk, mil ma tean, ega kahtle. Tean, et Ta täidab. Olgu, kuidas on.
Tundugu, kuidas tundub. Korraga ma usun. Aga see tuleb kuulmisest.
Samamoodi on tervise, majanduse ja kõigi Jumala Sõna lubadustega.
Kui loed ja räägid seda endale, sünnib usk
ja usu kaudu murrab Jumalariigi reaalsus läbi - sinu ellu.
Sul oli veel üks tunnistus?
Tahtsin võtta kirjakoha 2 Peetruse 1:3
"Tema jumalik vägi on meile kinkinud
kõik, mis on vajalik eluks ja vagaduseks,
tema tundmise kaudu, kes meid on kutsunud
omaenese kirkuse ja väärikusega."
Siin öeldakse, et "Tema jumalik vägi on meile kinkinud kõik,
mis on vajalik eluks ja vagaduseks".
See on juba tehtud.
Samamoodi nagu võime öelda, et Ta on kandnud me valud
ja Tema haavade kaudu oleme tervenenud.
Ta võttis meie valud, kandis meie haigused.
Kogu aeg mineviku ajavorm.
Kirjakoht, mis räägib, kuidas usk sünnib, on Jaakobuse 3:17
Ka seal räägitakse ülalt tulevast tarkusest, mis on puhas jne.,
öeldes, et ülalt tulev tarkus on kahtluseta ja teeskluseta.
Kui Jumal meiega räägib, siis Ta ei kahtle.
Mul on olnud mitmeid olukordi, kui otsin raskustes Jumalat,
loen Sõna ja palvetan ning korraga Jumal kõnetab mind.
99% ajast Sõna kaudu.
Korraga hirm taandub. Kui Ta näiteks ütleb: "Ära karda!"
Ta ei kahtle. Mis see tähendab? Ta on tulvil usku.
Ta on tulvil usku. Temas pole ebausu kübetki.
Kui Tema meid julgustab, siis see usk jääb meisse iseenesest.
Usk sünnib selle kaudu, et kuuleme Jumalat.
Uurime Tema Sõna, mille kaudu Ta meiega räägib.
Ja usk sünnib seeläbi iseenesest.
Usk tuleb kuulmisest ja kuulmine Kristuse Sõna kaudu.
Mõelda, et Jumalariik on nüüd siin.
Vahevaip minu ja Jumala, sinu ja Jumala vahelt, on kärisenud.
Tee Jumala Taevariiki on avatud.
Jumala poolelt pole enam takistust .
Tema poolelt pole enam takistust.
Jeesus lammutas selle eraldava vaheseina,
mis oli minu, sinu ja Jumala vahel. See on murtud.
Luuka 15:31 räägitakse isandast, kel oli kaks poega.
Ja see vanema venna lugu oleks nagu minust,
kes ma püüan olla hea kristlane,
teenin Jumalat kogu südamest ja elan Temaga nii hästi, kui oskan.
Teen tööd Tema riigis ja kodus.
Kui noorem poeg tuli koju, siis isa korraldas talle suure peo
ja andis talle sõrmuse sõrme ning kaunid riided selga.
Vanem vend sai pahaseks: Mispärast Sa teed väikevennale peo?
Aga mina? Olen kogu aeg siin olnud.
Olen see kristlane, kes on kogu aeg siin olnud.
Miks mina ei saa terveks või miks mulle ei sünni imesid?
Miks mina pean nii kaua ootama?
Miks olen käinud tuhat korda eestpalvel
ja ikkagi kannan seda haigust?
Mida isa vastab?
Ta ütleb: "Mu poeg või tütar - sina oled alati minu juures
ja kõik, mis on minu oma, on ka sinu oma."
Kõik, mis on minu, on juba sinu.
See on juba sinu. See vanem vend oleks võinud millal tahes
panna selga kaunid riided või paluda isalt riideid.
Või lihtsalt võtta, sest need juba kuulusid talle.
Paluda või korraldada oma sõpradele peo.
Isa ei hoidnud neid õnnistusi tagasi.
Usu kaudu kuulub kõik Jumala Sõnas lubatu juba meile.
Jumalariik on juba siin. Kõik see imeline, mida see sisaldab,
kuulub juba sulle ja mulle.
Võime lapse kombel haarata sellest kinni
ja uskuda, et see on nii, kui Jumala Sõna nii ütleb. See on nii.
Usu kaudu võime me haarata neist kõigist kinni,
võtta need kõik enesele, kuulutada neid.
Uskuda ja rääkida neid ja need saavad tõeks igal elualal.
Tahan sind julgustada - kui oled, nagu Joy ütles,
kaua võidelnud mõne olukorraga, siis ära anna alla.
Piibel ütleb üsna julgelt Heebrea kirjas 10:39
"Aga minu õige jääb usust elama,
kui ta taganeb, siis ei ole minu hingel temast head meelt.”
Piibel ütleb sama Roomlastele 1:17, Galaatia kirjas ja Vanas Testamendis,
et meid on kutsutud usust elama.
See on nagu meie elu retsept. - Igapäevane tee, mida peame käima.
Mitte nii, et kord tuleme usule ja võtame Jeesuse vastu,
vaid me peame iga päev usust elama.
Mitte nii, et üks kord võtame tervise vastu
ja saame üks kord terveks või saame kätte ühe ime.
Issand aitas mind kord majanduslikult
või tegi mingi muu ime ja sellest piisab.
Ta ütleb hoopis, et õige jääb usust elama.
See on rohkem nagu elustiil.
Oleme märganud, et mida enam me anname end Jumala kasutusse
ja otsime Teda ning tahame Teda teenida,
seda enam tuleb meil käia usus. Miks? Sest see on Jumala eluviis.
Kui oledki väsinud, tee nagu Piibel soovitab - ära tõmbu eemale.
Ära jää kõrvale, ära lase kibedusel ja masendusel end vallutada.
Lase Jumala Vaimul end julgustada just nüüd.
Selle kaudu, mida me täna kuulutame.
Kui usud Jumalat, otsid Teda ega anna alla,
siis usk võidab maailma. Alati.
Heebrea 11:29
"Usus läbisid nad Punase mere otsekui kuiva maa,
ja kui egiptlased püüdsid teha sedasama, siis nad uppusid.
Usus langesid Jeeriko müürid,
kui seitse päeva oli käidud nende ümber".
"Usu läbi vallutasid kuningriike, mõistsid kohut, said kätte tõotusi,
sulgesid lõvide suud". Usu kaudu.
Luuka 8:50 vastas Jeesus:
Ära karda, usu ainult, ja ta pääseb!”
Matteuse 9:29 "Siis ta puudutas nende silmi ja ütles:
Teile sündigu teie usku mööda!”
Usk on see, mis avab südameukse võtma vastu need Jumala imed.
Ta ütleb veel Matteuse 17:20 "Kui teil oleks usku sinepiivakese võrra!"
See on kõige pisem seeme, mis on olemas. - Ilmselt kõige väiksem.
Pisitilluke seeme.
Sul on sinepiseemne jagu usku. Mul on sinepiseemne jagu usku.
Meil on nii palju, et teame, et Jumal võib aidata.
Nii et kui sul on sinepiseemne võrra usku,
võid öelda sellele mäele: "Kerki ja visku merre!" ja see kuuletub.
Võid öelda oma haigusele: "Kerki ja visku merre!"
"Tšau, pakaa! Jeesuse nimel - välja mu majast ja välja mu kehast!"
"Ära tule enam tagasi, Jeesuse nimel!" Ja see kuuletub.
Aga mis see usk siis on? Heebrealaste 11:1 on kirjas:
"Aga usk on kindel usaldus selle vastu, mida oodatakse,
ja veendumus selles, mida ei nähta."
Mida see tähendab? Kui käid iga päev usus,
siis sa ei pruugi ihusilmadega näha, mida usud, loodad ja palud.
Aga usk on just see, et me ei sirutu nähtava järele,
vaid selle järele, mida veel ei näe.
Usume sellesse, mida Jumala Sõna ütleb,
mitte tingimata sellesse, mida me tunneme oma ihus
või näeme oma pangakontol.
Näiteks just enne seda saadet
palvetasin meie kooli majandusliku seisu pärast
ja Issand soovitas mul lugeda Psalmi 50.
Selle pealkiri soome k. Piiblis on
"Sõnakuulelikkus, mitte ohver, on õige jumalateenistus."
Selles psalmis räägib Jumal Taavetile,
et Ta ei igatse meie tapaohvreid, sest kõik, mis maa peal, kuulub Talle.
Millist ohvrit Ta siis soovib? Tänuohvrit.
Mu südames süttis mõistmine, mida Ta selle tänuohvriga mõtleb.
Seda, et võin juba nüüd tänada.
Jumal hoolitseb kõigi me kooli vajaduste eest
ja kõik palgad saavad makstud.
Ma võin juba nüüd tänada ja see on ohver.
See ei tundu nii ja seda pole ehk näha,
aga sellegipoolest ohverdan Talle tänu, sest tema Sõna ütleb nii.
See ongi usus käimine, et võid vaatamata raskustele või haigustele
loota ikkagi Jumalale ja kiita Teda selle eest:
"Tänan Issand, et Sinu vermete läbi on mulle tervis tulnud!
"Aitäh, et täidad kõik minu vajadused oma armurikkust mööda!"
See on usk. Me käime selle järgi, mida Jumala Sõna ütleb.
Mitte selle järgi, mida näeme ja kuuleme. See on usk.
Viimane kirjakoht. Johannese 16:33
"Seda ma olen teile rääkinud, et teil oleks rahu minus.
Maailmas ahistatakse teid, aga olge julged: mina olen maailma ära võitnud.”
Jeesus on maailma ära võitnud.
Kas palvetame? - Jah.
Millega iganes silmitsi seisad -
maailma majanduskriisid või muu, mis sulle muret teeb -
tea, et Jumal on suurem.
Tema kuningriik on vägevam.
Ta on võitnud kõik olukorrad ja juba kõik teinud sinu eest.
Ka sina võid praegu kiita.
Tänada, et Ta aitab sind selles, mis sul praegu käsil.
Tänu, Issand, et õnnistad igat vaatajat
ja annad jõudu tõusta kõrgemale olukordadest.
Tänu, et Su Sõna on sellegi saate kaudu
saanud tugevdada ja sünnitada usku igas vaatajas.
Igaüks võib tänada juba nüüd.
Kuulutan, et võite tänada juba nüüd
Jumala vastuste eest oma vajadustele ja olukordadele, mis hetkel südamel.
Tänu, Issand, et Sa teed seda!
Haarame kinni Su Sõnast ja lubadustest.
Kuulutan palvevastuseid igaühele Jeesuse nimel just nüüd.
Tänu, Issand, et Sina aitad. Aamen.
Kui soovid toetada seda kanalit ja tunned, et oled midagi saanud,
siis võid oma südame soovist ka ise anda,
helistades Tv7 Eesti annetustelefonil 900 1777 (kõne hind 7 eurot).
Võid ka annetada kontonumbritele, mida näed ekraanil saate lõpul.
Ole õnnistatud ja tulgu Jumalariik vägevalt sinu ellu!
Jeesuse nimel. Aamen.
TV7 arvelduskontod Swedbank 221048388411 SEB 10220109461019 Saaja: Taevas TV7 Annetustelefon: 900 1777 (kõne 7 eurot)
Tõlge: Meeli Martin